Diari Oficial de la Generalitat Valenciana


Sumari del DOGV 6629, del 13-10-2011 (2011/10445)

Notificació de la resolució per la qual es procedeix a la cancel·lació de la inscripció i baixa de l'establiment número CV-m969-V en el Registre General d'Empreses, Establiments i Professions Turístiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10641


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de la resolució per la qual es procedeix a la cancel·lació de la inscripció i baixa de l'establiment número CV-m969-V en el Registre General d'Empreses, Establiments i Professions Turístiques de la Comunitat Valenciana. [2011/10458]  
Per no haver sigut possible notificar de forma personal i directa a l'interessat l'escrit sobre cancel·lació de la inscripció i baixa de l'agència de viatges Viatges Divendres, la titularitat de la qual l'ostenta Viatges Divendres, CB, es publica en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
València, 19 de setembre de 2011.- La cap de l'Àrea de Producte: Isabel Palafox Gámir.  
  
«Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 15 de juny de 2007, es va procedir a classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m969-V, l'establiment Viatges Divendres, siti actualment a Massanassa (València), Parc del Camp del Túria, número 6, baix 2, la titular de la qual és la comunitat de béns Viatges Divendres, CB, NIF I73059142.  
Per mitjà de publicació en el Diari Oficial de la Comunitat Valenciana, amb data 28 de juny de 2011, es va procedir a notificar que l'entitat Seguros Catalana Occidente, SA, havia comunicat a esta Conselleria de Turisme, Cultura i Esport que havia procedit a l'anul·lació de la pòlissa d'assegurança de caució N-04172596, prestada per esta companyia a favor de la comunitat de béns Viatges Divendres, CB, com a titular de l'agència de viatges Viatges Divendres. Esta fiança es correspon amb la que tota agència de viatges ha de mantindre en permanent vigència, segons l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
En este mateix escrit se li concedia un termini de quinze dies perquè presentara davant d'esta administració la corresponent carta de pagament justificativa del depòsit d'una nova fiança en el Servici Territorial d'Economia i Hisenda corresponent, i se li advertia que si no ho feia, d'acord amb l'esmentat Decret 20/1997, això seria causa de cancel·lació de la inscripció i baixa en el Registre General d'Empreses, Establiments i Professions Turístiques.  
Transcorregut el termini assenyalat sense que el titular de l'agència de viatges haja aportat cap documentació respecte d'això, es resol:  
  
Cancel·lar la inscripció de l'establiment Viatges Divendres, amb número d'inscripció CV-m969-V, siti a Massanassa (València), Parc del Camp del Túria, número 6, baix 2, la titular de la qual és la comunitat de béns Viatges Divendres, CB., en el Registre General d'Empreses, Establiments i Professions Turístiques de la Comunitat Valenciana, i procedir a la seua baixa.  
D'acord amb el que establix l'article 15.4 de la Llei 3/1998, no podrà presentar-se una nova comunicació prèvia o declaració responsable d'inici d'esta activitat fins que no hagen transcorregut 3 mesos des de la notificació de la present resolució, i, en este cas, ha d'anar acompanyada de la documentació que acredite el compliment dels requisits establits en la normativa vigent.  
De conformitat amb el que disposen els articles 52 i 53 de la Llei 3/1998, constituïx infracció administrativa molt greu l'exercici de l'activitat sense haver-ne comunicat l'inici de la manera legalment determinada o sense l'habilitació preceptiva per a això, i pot ser sancionat d'acord amb els articles esmentats, sense perjuí de les responsabilitats penals i civils a què hi haja lloc.  
Contra este acte, que no posa fi a la via administrativa, es podrà interposar un recurs d'alçada davant de la consellera de Turisme, Cultura i Esport i presidenta de la l'Agència Valenciana de Turisme dins del termini d'un mes, comptat des de l'endemà de la notificació d'esta, d'acord amb el que establixen els articles 107, 114 i 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 29 de juliol de 2011.- El secretari autonòmic de Turisme i Projectes Estratègics: Luis Lobón Martín.»